  Виталий Пронин Толон, 27-тӥ сентябре, Ижысь адӟытонъёс ортчытъянъя центрын (Кооперативной урам, 9) усьтӥськиз бадӟым ярмарка.Одӥг липет улын вуз каро шаерысьтымы но палэнысь 170 предприятиос. Татысь шедьтыны луоз сиён-юон, дӥськут, сад-бакча но юрт котырын кулэ луись арбериос. Нош эшшо тӥледыз татын возьма… «Удмурт дунне»! Туннэ но ӵуказе милемды тӥ шедьтоды сцена палась - 29/6 секциысь. Милям ужасьёсмы тӥледын лулысь-сюлмысь кенешозы, газетлы гожтӥськытозы, книга кузьмалозы.27-тӥ-29-тӥ сентябре вуоно арлы «Удмурт дунне» газетлы ярмаркаын гожтӥськем муртъёс пӧлын редакция радъя лотерея. Со ортчоз 1-тӥ октябре редакциын. Шудо муртлы подписка понна тырем дуныз берыктӥськоз! Кузьымез басьтыны луоз та нуналэ ик редакциысь. Теги: гожтськон  